Rettens dom (Ottende Udvidede Afdeling) af 10. februar 2021 –

Santini m.fl. mod Parlamentet



(Forenede sager T-345/19, T-346/19, T-364/19 – T-366/19, T-372/19 – T-375/19 og T-385/19)

»Regler for institutionerne – medlemmerne af Europa-Parlamentets særlige status – medlemmer af Europa-Parlamentet, der er valgt i italienske valgkredse – afgørelse nr. 14/2018 om pension vedtaget af Ufficio di Presidenza della Camera dei deputati (præsidiet for det italienske deputeretkammer) – ændring af pensionsbeløbet for medlemmer af det nationale italienske parlament – Europa-Parlamentets tilsvarende ændring af pensionsbeløbet for visse tidligere medlemmer af Europa-Parlamentet, der er valgt i Italien – kompetencen hos udstederen af retsakten – begrundelsespligt – velerhvervede rettigheder – retssikkerhed – berettiget forventning – ejendomsret – proportionalitet – ligebehandling – ansvar uden for kontraktforhold – tilstrækkeligt kvalificeret tilsidesættelse af en bestemmelse, som tillægger borgerne rettigheder«

1. Annullationssøgsmål – akter, der kan være genstand for søgsmål – begreb – national afgørelse fra et deputeretkammer om ændring af pensionsbeløbet for tidligere nationale deputerede – ikke omfattet – meddelelser og afgørelse fra Europa-Parlamentets Generaldirektorat for Finanser om ændring af størrelsen af pensionen for tidligere medlemmer af Europa-Parlamentet under anvendelse af denne nationale afgørelse – omfattet (Art. 263 TEUF; Europa-Parlamentets afgørelse om gennemførelsesbestemmelser til statutten for medlemmerne, art. 75; regulativ om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1) (jf. præmis 53, 56 og 58)

2. Europa-Parlamentet – regulativet om omkostningsgodtgørelser og andre godtgørelser til Europa-Parlamentets medlemmer – Europa-Parlamentets medlemmers særlige status – Europa-Parlaments Præsidiums generelle kompetence i økonomiske spørgsmål vedrørende medlemmerne – Parlamentets administrations kompetence til at træffe individuelle afgørelser om fastsættelse af medlemmernes pensionsrettigheder – afgørelse fra Europa-Parlamentets Generaldirektorat for Finanser om ændring af størrelsen af pensionen for tidligere medlemmer af Europa-Parlamentet – omfattet (Europa-Parlamentets og Rådets forordning nr. 2018/1046, art. 73, stk. 3; Europa-Parlamentets og Rådets afgørelse 2004/684; Europa-Parlamentets forretningsorden, art. 25, stk. 3) (jf. præmis 64-69 og 71-73)

3. Europa-Parlamentet – regulativet om omkostningsgodtgørelser og andre godtgørelser til Europa-Parlamentets medlemmer – Europa-Parlamentets medlemmers særlige status – afgørelse fra Europa-Parlamentets Generaldirektorat for Finanser om ændring af størrelsen af pensionen for tidligere medlemmer af Europa-Parlamentet – ændring foretaget ved anvendelse af reglen om overensstemmende pension – ingen skønsmargen med hensyn til måden at beregne disse pensioner på – ret til pension erhvervet før den nævnte statuts ikrafttræden – ingen garanti mod ændring af pensioners størrelse (Europa-Parlamentets afgørelse 2005/684; Europa-Parlamentets afgørelse om gennemførelsesbestemmelser til statutten for medlemmerne, art. 74 og 75; regulativ om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1) (jf. præmis 127, 130-134, 139-146, 151-159 og 161-164)

4. Europa-Parlamentet – regulativet om omkostningsgodtgørelser og andre godtgørelser til Europa-Parlamentets medlemmer – Europa-Parlamentets medlemmers særlige status – afgørelse fra Europa-Parlamentets Generaldirektorat for Finanser om ændring af størrelsen af pensionen for tidligere medlemmer af Europa-Parlamentet – ligebehandlingsprincippet – tilsidesættelse – foreligger ikke (Europa-Parlamentets afgørelse 2005/684; Europa-Parlamentets afgørelse om gennemførelsesbestemmelser til statutten for medlemmerne, art. 75; regulativ om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1) (jf. præmis 133 og 138-141)

5. Europa-Parlamentet – regulativet om Europa-Parlamentets medlemmers særlige status – afgørelse fra Europa-Parlamentets Generaldirektorat for Finanser om ændring af størrelsen af pensionen for tidligere medlemmer af Europa-Parlamentet – ligebehandlingsprincippet – tilsidesættelse – foreligger ikke (Europa-Parlamentets afgørelse 2005/684; Europa-Parlamentets afgørelse om gennemførelsesbestemmelser til statutten for medlemmerne, art. 75; regulativ om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1) (jf. præmis 156-160, 163, 166-168 og 171-179)

6. Europa-Parlamentet – regulativet om omkostningsgodtgørelser og andre godtgørelser til Europa-Parlamentets medlemmer – Europa-Parlamentets medlemmers særlige status – afgørelse fra Europa-Parlamentets Generaldirektorat for Finanser om ændring af størrelsen af pensionen for tidligere medlemmer af Europa-Parlamentet – reglen om overensstemmende pension – forbud mod tilbagevirkende gyldighed – retssikkerhedsprincippet – tilsidesættelse – foreligger ikke (Europa-Parlamentets afgørelse 2005/684; Europa-Parlamentets afgørelse om gennemførelsesbestemmelser til statutten for medlemmerne, art. 75; regulativ om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1) (jf. præmis 198-208)

7. Europa-Parlamentet – regulativet om omkostningsgodtgørelser og andre godtgørelser til Europa-Parlamentets medlemmer – Europa-Parlamentets medlemmers særlige status – afgørelse fra Europa-Parlamentets Generaldirektorat for Finanser om ændring af størrelsen af pensionen for tidligere medlemmer af Europa-Parlamentet – princippet om beskyttelse af den berettigede forventning – tilsidesættelse – foreligger ikke (Europa-Parlamentets afgørelse 2005/684; Europa-Parlamentets afgørelse om gennemførelsesbestemmelser til statutten for medlemmerne, art. 75; regulativ om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1) (jf. præmis 209 og 211-214)

8. Annullationssøgsmål – Unionens retsinstansers kompetence – påstand om, at en institution meddeles et påbud – påstand om, at der afsiges en deklaratorisk dom – afvisning (Art. 263 TEUF) (jf. præmis 225 og 227)

9. Ansvar uden for kontraktforhold – betingelser – ulovlighed – skade – årsagsforbindelse – den ene betingelse ikke opfyldt – erstatningssøgsmålet forkastet i det hele (Art. 340, stk. 2, TEUF) (jf. præmis 230)

10. Erstatningssøgsmål – erstatningspåstand tilknyttet en annullationspåstand – afvisning af annullationspåstanden medfører afvisning af erstatningspåstanden (Art. 263 TEUF og 340 TEUF) (jf. præmis 231)

Angående

Dels et søgsmål støttet på artikel 263 TEUF med påstand om annullation af meddelelserne af 11. april 2019 og for så vidt angår sagsøgeren i sag T-375/19 af meddelelsen af 8. maj 2019, som for alle sagsøgernes vedkommende blev udarbejdet af Parlamentet og vedrørte tilpasningen af de pensioner, som sagsøgerne har ret til efter ikrafttrædelsen den 1. januar 2019 af afgørelse nr. 14/2018 vedtaget af Ufficio di Presidenza della Camera dei deputati, dels et søgsmål støttet på artikel 268 TEUF med påstand om erstatning for det tab, sagsøgerne angiveligt har lidt som følge af disse retsakter.

Konklusion

1) Europa-Parlamentet frifindes.